Antsla Valla Kultuurikeskus

Eakate võimlemine
2023-03-15 12:00 - 14:00 (Europe/Helsinki) | Uue-Antsla Rahvamaja, Uue-Antsla, Antsla vald, Võrumaa, Eesti
Juhendab Piia Künnapuu (pereõde Sangastest). Peale võimlemist jututund kohvilaua taga.
Osalustasu 2+3 eurot.

Emakeeleõhtu
2023-03-14 17:30 - 18:30 | Võrumaa
Emakeelepäevale pühendatud õhtu, kus vestleme Epp Petronega raamatutest ning kõlavad ka luule- ja lauluread noorte esitluses

KINO "Suvitajad"
2023-03-13 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
Pikkus 1h30min
Žanr komöödia
“Suvitajad” on ehedat kirge ja nakatavat nalja täis suvine komöödia, mis põhineb Juhan Smuuli samanimelisel jutustusel. Film valmib armastatud kirjaniku sajandaks sünniaastapäevaks ning on ühtlasi ka austusavaldus kunagisele kultuskomöödiale “Siin me oleme”, mis vändati sama algmaterjali põhjal. Imekauni Muhumaa looduse rüpes toimuv legendaarne lugu on toodud julgelt tänapäeva, sest Smuuli terane nägemus vastandlikest inimtüüpidest on ajatu.
Kalur Ärni on otsustanud nigela kalasaagi tõttu jaaniajaks suvitajad võtta. Plaan pole ju paha, kuid tema kaunisse Muhumaa tallu saabuvad ülimalt tülikad külalised: proua Sohvia, tema abikaasa Johan, nende poeg Juunior ja Sohvia kaunitarist õde Erna koos oma ärimehest kavaleri Ivoga. Juba esimesel pilgul on selge, et Ärnil ja tema naisel Lainel läheb suvitajatega väga keeruliseks. Pealinnast tulnud suvitajad pakatavad tähtsusest ja nõuavad erikohtlemist, samas on nende klantsi pealispinna all piinlikke saladusi, mis tüli käigus avanema hakkavad. Linnarahva jagelustesse tõmmatud maarahvas avastab nüüd ka oma elus üllatavaid kitsaskohti. Naljakate segaduste ja intriigide saatel minnakse vastu jaaniööle ning koos võimsa lõkkega sütivad peoplatsil ka viimseni pingule timmitud kired.
Smuuli jutustuse ainetel kirjutas stsenaariumi Martin Algus ja filmi režissööriks on Ergo Kuld. Komöödia “Suvitajad” on “Talve”, “Soo” ja “Jahihooaja” taga seisva meeskonna kõige värskem linateos.
Osades: Kaire Vilgats, Meelis Rämmeld, Pääru Oja, Ago Anderson, Eva Koldits, Kristel Elling, Lauri Nebel, Adele Taska, Robert Klein jt.
Produtsendid: Kristian Taska, Tanel Tatter, Veiko Esken
Tootjad: Taska Film, Kassikuld, Apollo Film Productions
Levitaja: Hea Film – Timo Diener ja Lauri Kaare

Araabia toidutöötuba ja kultuuribrunch
2023-03-12 13:00 - 17:00 | Uue-Antsla Rahvamaja, Uue-Antsla, Antsla vald, Võrumaa, Eesti
Küsimus “kes on araablased ja mis toitu nad söövad?” on lihtsam küsida, kui vastata. Põhja-Aafrika, Lähis-Ida, Pärsia lahe alad – kõik kokku on see rohkem kui 13 miljonit ruutkilomeetrit, kuhu mahub nii mererannikuid kui oliivisalusid, viljakat maad kui ka kõrbeid, ning väga erinevaid traditsioonide. Sellest kõigest on sündinud tõeliselt rikkalik köök, mis on levinud üle maailma.
Meie seekordne kultuuribrunch annab võimaluse tutvuda selle põneva piirkonnaga sealt pärit inimeste kaudu. Ja loomulikult maitseelamuste kaudu!
Lisaks kõigele saab seda teha täiesti tasuta!

Registreeru, kuni kohti on!
13:00-15.30 TOIDUTÖÖTUBA (vajalik registreerumine)
Valmistame koos tuneesia, egiptuse ja palestiina roogasid, et oskaksid hiljem neid ka ise teha!
15:45-17:00 KULTUURIBRUNCH (vajalik registreerumine)
Brunch on kahe ingliskeelse toidukorra kokkupanemisel saadud sõna (breakfast ehk hommikusöök ja lunch ehk lõuna).
Brunch´il saad maitsta toidutöötoas valminut ja kuulda, kuidas nende maade ajaloost ja tänapäevast.

REGISTREERUMINE:
https://docs.google.com/forms/d/e/1FAIpQLSdXnGhFLtZDy4PYvGNV02XsPyQqgz55sxshaTb1wRlaB_GU2w/viewform?fbclid=IwAR3R908ts4_-oISZFK33eu0_wQF9rYegy6uqvl7HY-Jbvad9GsdZDNQeBdQ

või registreeru telefoni teel (51 32 891, Tartu Rahvusvaheline Maja)

Araabia kultuuribrunch on sarja kuues brunch! Eelmised brunchid olid: Jaapani, Ukraina, Iraani, Ghana ja Hiina.
Maailma Maaliin on osa Euroopa kultuuripealinn Tartu 2024 põhiprogrammist.

Tsooru Külateatri esietendus "Ka N(L)aine on inimene".Pidu retroansambliga Cantare
2023-03-11 19:00 - 23:30 | Tsooru Rahvamaja, Tsooru, Antsla vald, Võrumaa, Eesti

Portselanmaali töötuba
2023-03-11 12:00 - 15:00 | Uue-Antsla Rahvamaja, Uue-Antsla, Antsla vald, Võrumaa, Eesti
Ootame portselanmaali õpituppa!
Sel korral kaunistame taldriku või tassi kenade kevadiste õitega – tulpide või moonidega.
Kohapeal olemas vajalikud vahendid, toorikud (taldrikud, tassid) alates 1-2 eurost.
Kõik on oodatud! Eelnev kogemus ega joonistamisoskus ei ole vajalikud.
Koolitus toimub rahvamaja saali rõdul (sisenemine peauksest ja fuajeest trepist üles). Palume kaasa võtta sisejalanõud.
Osalustasu 5 eurot + valitud portselantooriku hind
Palume eelnevalt registreeruda tel 56686466.

Doonoripäev Antslas.
2023-03-09 09:30 - 11:30 | Antsla Kultuurikeskus, Kooli tee 19, Antsla, Võrumaa, 66403, Eesti
Tule tee head ja päästa elusid!
Doonoripäev Antsla Kultuurikeskuse spordisaalis.

Komöödiateatri etendus "Kui palju maksab mees?"
2023-03-08 19:00 - 21:00 | Antsla Kultuurikeskus, Kooli tee 19, Antsla, Võrumaa, 66403, Eesti
Lõbus, aga ka põnev lugu sellest, kuidas mees seisab valiku ees: kumba naist eelistada, kui mõlemad kallid on? Kuid siis teeb üks neist pakkumise, mis paistab algul skandaalne, aga millest on raske ära öelda.
Ja lahenduse saab ka küsimus, kui palju siis maksab üks mees. Aga kas naine saab teda üldse endale osta ja mida mees ise sellest kõigest arvab? Kuidas ta sellest olukorrast välja vingerdab, seda näete juba etendusel.
Kes viimasena naerab, naerab paremini, aga kõige viimasena naerab muidugi publik.
Suvel müügitabeli tippu tõusnud Komöödiateatri lavastuses mängivad Juss Haasma, Marika Korolev ja Karmel Naudre.
Etendus on kahes vaatuses ja kestab umbes 2 tundi koos vaheajaga.

Piletid: https://www.piletilevi.ee/est/piletid/teater/draama/komoodiateatri-etendus-kui-palju-maksab-mees-380257/

Tsooru mälumänguturniir
2023-03-05 14:00 - 17:00 | Tsooru Rahvamaja, Tsooru, Antsla vald, Võrumaa, Eesti

Hingamisring NURSIPALU maa ja rahva toetuseks
2023-03-05 11:00 - 13:30 | Tsooru Rahvamaja, Tsooru, Antsla vald, Võrumaa, Eesti
Tegemist on rahumeelse ja apoliitilise sündmusega, mille *eesmärgiks on
koos turgutada füüsilist ja vaimset tervist ning tugevdada
ühtekuuluvustunnet.*
Sobib alates 16. eluaastast ja kuni 80 aastaste tervete inimesteni välja
Hingamisringi juhendab Heiki Tomson.
Heiki on teadliku hingamise praktik, kelle südameasjaks on aidata kõikidel soovijatel leida endas vägi.
Sel õhtul kasutame lisaks vabastava hingamise loovale mustrile, muusikat ja aroome.
Riietus on vaba ja mugav
Kaasa võtta oma veepudel, joogamatt ja pleed. Kõik mu vajalik on kohapeal olemas.
Vajalik eelregistreerumine: info@teadlikhingamine.ee

Rohkem infot: https://www.facebook.com/events/541731284470702

Kino ,,Suvitajad"
2023-03-02 19:00 - 20:30 | Tsooru Rahvamaja, Tsooru, Antsla vald, Võrumaa, Eesti

Vallavillak
2023-02-28 18:00 - 18:30, 2023-02-14 18:00 - 18:30, 2023-01-31 18:00 - 18:30, 2023-01-17 18:00 - 18:30 | Antsla Kultuurikeskus, Kooli tee 19, Antsla, Võrumaa, 66403, Eesti
Meelelahutuslik mälumäng, mis on mõeldud kõigile ja sobib kõigile. Vallavillak jätkub ka 2023 aastal. Ikka teisipäeviti ja ikka üle nädala. Tule üksi või koos meeskonnaga ja pane oma teadmised proovile. Kui sa kõiki vastuseid ei tea, siis võid kindel olla, et pärast mängu lõppu oled kindlasti targem kui enne.

Eesti Vabariik 105
2023-02-23 18:00 - 19:30 | Antsla Kultuurikeskus, Kooli tee 19, Antsla, Võrumaa, 66403, Eesti
Eesti Vabariigi sünnipäevale pühendatud kontsert-aktus.
Antsla valla tunnustuste üleandmine.
TASUTA.

Antsla acoustic: Jaan Pehk
2023-02-17 20:00 - 22:30 | Antsla pubi Stefan, Jaani 6, Antsla, 66403, Eesti
2023 aasta esimene Antsla acoustic toimub 17 veebruar kell 20 Antslas, pubis Stefan.
Peaesinejaks on seekord Jaan Pehk.
Enne peaesinejat astub lavale kohalik muusik Rolf Saarna.
Uksed avame kell 19:30
Rolf Saarna astub lavale kell 20
Jaan Pehk kell 21
Pilet eelmüügist 10.- https://fienta.com/et/antsla-acoustic-jaan-pehk
Kohapeal pileti hind 15.-

Klaveritrio Poll-Varema-Poll
2023-02-10 19:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
„Beethoveni klaveritriod“
Trio Poll-Varema-Poll
Mari Poll (viiul)
Henry-David Varema (tšello)
Mihkel Poll (klaver)
Kavas:
Trio G-duur op. 1 nr 2 (1794/95)
Trio D-duur op. 70 nr 1 („Ghost“ / „Vaim“) (1808)
Klaveritrio oli 18. sajandi teisel poolel Viinis armastatud kammeržanr, mida viljeldi rohkesti koduses ansamblimängus, seda nii keskklassi kui aristokraatide ringkonnas. Olulist rolli žanri kujunemisloos mängis helilooja Joseph Haydn, kelle triod said hiljem eeskujuks ka Beethovenile. Beethoveni panus klaveritrio arengusse aga oli märkimisväärne – tema käe all toimus žanri tuntav laienemine ning triost kujunes kaalukas instrumentaaltsükkel.
Mari Poll, Henry-David Varema ja Mihkel Poll on rahvusvahelise haardega interpreedid, kes on andnud kontserte paljudes maailmakuulsates kontserdisaalides, triona on nad tegutsenud alates 2013. aastast. Ansambli repertuaar hõlmab laia valikut muusikat Mozartist, Beethovenist ja Brahmsist kuni nüüdisheliloojate teosteni. Erilisel kohal on trio repertuaaris eesti helikunst, sealhulgas klassikute, nagu Artur Lemba ja Heino Elleri teosed, aga ka meie kaasaegsete – Erkki-Sven Tüüri, Arvo Pärdi ja Riho Esko Maimetsa looming. Hooajal 2022/2023 on trio fookuses Beethoven, kelle loomingust tuuakse publikuni kõik tema klaveritriod.

Muusikatund Tanja ja Mihkliga
2023-01-24 13:00 - 14:00 | Antsla Kultuurikeskus, Kooli tee 19, Antsla, Võrumaa, 66403, Eesti
Tanja Mihhailova – laul, tekst
Mihkel Mattisen – klaver, laul, tekst
Kõlavad poplood kodu- ja välismaalt. Hariv ja rõõmsameelne kontsert, kus räägime sellest, kuidas lugu saab esitada erinevates stiilides. Keerame mõne hitiväga erinevasse võtmesse, tehes seda valsi, polka, džässi või rokina. Võib ka näiteks lausa Beethoveniks keerata, klassikavärk. Suur popi megamix, kus näidatakse, kuidas popmuusikasiseloomulikule neljale tüüpilisele akordile saab kirjutada palju hitte.

KINO "Kuulsuse narrid"
2023-01-16 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
Eduard Bornhöhe samanimelisel jutustusel põhinev mängufilm „Kuulsuse narrid“ viib vaataja aega, kus eestlaste rahvuslik iseteadvus oli alles tärkamas. Komöödia peategelasteks on mehed, kelle rinnus pakitseb soov oma rahvale midagi igavikulist kinkida – olgu selleks siis õhus lendav imemasin või maakeeli kirja pandud väärtkirjandus.
Kolkakülast saabub tillukesse provintsilinna Saalomon Vesipruul, kes, pärast mitmeid põrumisi erinevates ametites, otsustab läbi lüüa vabakutselise kirjanikuna. Ta rendib endale väikese toakese pesunaisest üksikema Agnese tagasihoidlikus elamises. Paraku pole Vesipruuli üllad kavatsused määratud teostuma, sest oma kutsumusse sisse elades tuleb tal tutvust teha oma naabri – looduseuurija ja leiutaja Jaan Tatikaga. Saatuse tahtel ja paljude iseäralike juhtumiste tõttu ei sünni siit suurt ja südamlikku sõprust, vaid risti vastupidi – otsatu vastastikune vihkamine. Olukorda ei tee sugugi lihtsamaks seegi, et Saalomon korteriperenaises oma muusat näeb. Tatikal on Agnesega sootuks omad plaanid ja nende nimel on ta valmis tulest ja veest läbi minema. Sortsu õli valab tulle ka liiakasuvõtjast Värdi, kel samuti kahtlaselt tihti Agnese juurde asja. Ka Agnesel on omad soovid ja unistused – leida armastus, kes suudaks olla isaks tema väänkaelast pojale.
„Kuulsuse narrid“ on film kõrgetest püüdlustest rasketel aegadel. Lugu sellest, kuidas utoopiliste ideaalide teostumine võib takerduda kõige maisematesse asjadesse ja mis seal salata – ka ande ja vaimse ettevalmistuse puudumisse.
Filmis mängivad Karl Robert Saaremäe (Saalomon Vesipruul), Veiko Porkanen (Tatikas), Maiken Pius (pesunaine Agnes), Ott Sepp (Värdi), Saara Nüganen, Marian Heinat, Loviise Kapper, Argo Aadli, Margo Mitt, Vallo Kirs, Margus Jaanovits, Guido Kangur, Stefan Kristofer Soeson, Ott Raidmets, Tiit Sukk ja Jüri Lumiste.

Jõulutüdimuse leevendus ansambliga JUSTAMENT
2022-12-26 20:00 - 23:30 | Antsla Kultuurikeskus, Kooli tee 19, Antsla, Võrumaa, 66403, Eesti
Ansambel Justament ei vaja ilmselt tutvustust. Mitmekülgne ja erinevates muusikastiilides tantsumuusikat pakkuv ansambel, teeb tuju heaks ja kutsub tantsima igas vanuses peolisi.

Tõuse jõululauast püsti ja tule koos lähedaste, sõprade või isegi koos jõuluvanaga mõnusat õhtut veetma Antsla Kultuurikeskusesse ja jalga keerutama Justamendi saatel.
Justament on eesti ansambel, mis tegutseb alates 28. oktoobrist 1980. Ansambel kasvas välja ansamblitest Miks JUTITA ja Salong.
Justament alustas rahvaliku ja kantrimuusikaga, viljeles bluegrassi ja country rocki, pöördus siis beat-muusika radadele ja nüüd esitab segu sellest kõigest.

Piletid Fienta.com https://fienta.com/…/joulutudimuse-leevendus-ansambliga…
04.11 – 30.11 – 12.- pilet
01.12 – 25.12 – 17.- pilet
26.12 ja kohapeal – 20.- pilet
Algus kell 20

Huviringide jõulukontsert "JõuluLOOTUS"
2022-12-18 12:00 - 14:00 | Antsla Kultuurikeskus, Kooli tee 19, Antsla, Võrumaa, 66403, Eesti
Esinevad Antsla valla kultuurikeskuse huviringides osalejad.
TASUTA

Antsla valla eakate jõulupidu
2022-12-14 13:00 - 15:00 | Tsooru Rahvamaja, Tsooru, Antsla vald, Võrumaa, Eesti
Antsla valla eakatele mõeldud jõulupidu toimub sellel aastal Tsooru Rahvamajas.
Osavõtust ja transpordisoovist anna teada kultuurikorraldajale Krista Puija 58534682

Miksteater etendus "Pöialpoiss Nils Karlsson"
2022-12-09 10:00 - 11:00 | Antsla Kultuurikeskus, Kooli tee 19, Antsla, Võrumaa, 66403, Eesti
Iga päev läksid ema ja isa tehasesse tööle ja Bertil jäi üksi koju. Ta polnud mitte alati üksi olnud. Varem oli tal õde, kelle nimi oli Märta. Aga ühel päeval tuli Märta koolist koju ja jäi haigeks. Ta oli nädal aega haige. Ja siis ta suri. Pisarad hakkasid iseenesest voolama kui Bertil mõtles Märtale ja sellele kui üksi ta nüüd on. Just siis ta seda kuuliski. Ta kuulis oma voodi alt tasaseid tippivaid samme. Ta nägi midagi kummalist. Seal voodi all seisis keegi. “Mina olen pöialpoiss Nils Karlsson,” ütles väike poiss.
Nii leiabki Bertil endale sõbra, kelle eest hoolt kanda ja kellega koos vahvaid asju ette võtta ning päevad ei tundu enam nii igavad ega üksildased.
Autor: Astrid Lindgren
Tõlkija: Ülle Kiivet
Dramaturg-lavastaja: Kaido Rannik
Kunstnik: Triin Simson
Muusikaline kujundaja: Andres Vago
Valguskunstnik: Martin Meelandi
Osades: Mart Toome (Tallinna Linnateater) ja Kristo Toots
Piletid hinnaga 7.- müügil kohapeal.

Vallavillak
2022-12-06 18:00 - 18:30 | Võrumaa
2022 aasta viimane vallavillak.
Aasta viimane vallavillak on jõuluhõnguline ja paneb punkti 2022 aasta vallavillaku mälumängudele.

Vallavillak - NOORTE eri!
2022-11-22 18:00 - 18:30 | Võrumaa
Noorsootöö nädala puhul, on seekordne Vallavillak pühendatud noortele.
Sel korral on sul võimalus testida oma teadmisi noori kõnetavates valdkondades.
Pärast mälumängus osalemist mõistad kindlasti paremini noorte maailma.
Küsimused koostavad ja mängu viivad läbi noored.

KINO "Kõrb"
2022-11-21 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
Olles töölähetusel apokalüptilisel – inimestest ja seadustest hüljatud Siinail, võetakse Rootsi fotoajakirjanik Ingrid (Frida Westerdahl) rühma Palestiina meeste poolt pantvangi ja peidetakse kõrbesse. Üks jõugu liikmetest, Ali (Ali Suliman), pöörab Ingridile aina enam tähelepanu ning peagi areneb lähedusest välja võimatuna näiv armulugu. Riskantne suhe ei jää märkamata jõugu juhil Moussal (Firas Taybeh), kes kahtlustab, et armumine võib tuua kaasa reetmise. Moussa paranoiline käitumine muudab olukorra aina keerulisemaks ning järjest küsitavamaks muutub, kas Ingridil üldse õnnestub eluga pääseda.
“Kõrb” on armastuslugu kahest üksikust hingest, kes leiavad teineteist kõrbes. Just kõrbes on hing avatud ja pinnale tõuseb see, mis on tegelikult oluline.

Lauatennise võistlus Tsoorus
2022-11-20 12:00 - 15:00 | Tsooru Rahvamaja, Tsooru, Antsla vald, Võrumaa, Eesti
Tsoorus alustab taaskord lauatennise võistlus.
Ei ole tähtis, kas oled algaja või proff.
Tule kohale ja pane oma oskused proovile.
Lisainfo saamiseks helista 58534682 Krista.

Antsla acoustic. Linalakk ja Jaagup Jürgel
2022-11-18 20:00 - 21:30 | Võrumaa
18 november kell 20 annavad kaks toredat noort muusikut Antsla acoustic sündmuse raames kontserti Antslas, pubis Stefan, Jaani 6 Antsla.
Linalakk on Eesti laulja, laulukirjutaja.
2021.a teises pooles ilmus ta esimene autoriplaat “Elu ilu”. Linalakk osaleb ka Eesti Laul 2023 poolfinaalis.
Jaagup Jürgel on õppinud Elleri nimelises Tartu Muusikakoolis. Praegu omandab ta teadmisi Eesti Muusika- ja Teatriakadeemias. Ta on löönud kaasa Ele Millistferi autoriplaadil “Alguse paik”, samuti mängib ta kitarre, basskitarre ning on teinud arranžeeringu ja produktsiooni Linalaka peagi ilmuval autoriplaadil “Eluilu”. Jürgel on teinud koostööd ka kollektiividega Justament, Kõrsikud, Estraadiraadio, Kiks. 2021 aastal pärjati Jaagup Tiit Pauluse nimelise noore kitarrimängija tiitliga.
Tule kohale ja saa osa ilusa muusikaga täidetud õhtust.
Pilet 10.-
Piletite müük algab kell 19:30

KINO "Kõrb" Tsooru rahvamajas
2022-11-17 19:00 - 20:30 | Tsooru Rahvamaja, Tsooru, Antsla vald, Võrumaa, Eesti
